Az adóhatóság Győr-Moson-Sopron megyei munkatársai saját készítésű szeszfőző berendezést, valamint több mint kétszáz liter pálinkát találtak egy magánlakás melléképületében, írja a NAV a Facebook-oldalán.

A pénzügyőrök egy magánlakás melléképületében komplett, 130 literes szeszfőző berendezést, valamint ahhoz kapcsolódó szeszpáracsövet, továbbá egy állványra hegesztett 200 literes fémhordót foglaltak le. A párlatkészítésre alkalmas eszközök mellett az épületben több mint kétszáz liter pálinka is volt.

A tulajdonos elismerte, hogy a lepárló berendezést maga készítette, de állítása szerint nem akarta eladni a párlatot, a több mint kétszáz liter párlatot mind saját magának főzte. A pénzügyőröket nem győzte meg, lefoglaltak mindent, és költségvetési csalás miatt feljelentették a tulajdonost.

(Címlapkép: NAV facebook)